stanford-oval/wikipedia huggingface dataset:
הסוכנת קרטר

| --- | --- |

לוגו הסדרה
 מבוסס על:  הסוכנת קרטר 
 סוגה:  מדע בדיוני גיבורי-על אקשן דרמה פנטזיה
 יוצרים:  כריסטופר מרקוס וסטיבן מק'פילי
 בימוי:  Jennifer Getzinger, Lawrence Trilling, קרייג זיסק, Christopher Misiano, ג'ו רוסו, סטיבן ויליאמס, Metin Hüseyin 
 שחקנים:  היילי אטוול דומיניק קופר שיי ויגהאם צ'אד מייקל מאריי אנוור ג'וקג' ג'יימס דארסי
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק, לונדון, לוס אנג'לס 
 מספר עונות:  2 
 מספר פרקים:  18 
 תוכנית מקור:  סוכני S.H.I.E.L.D.
 הפקה
 מפיקים בפועל:  קווין פייגי   סטן לי   ג'ף לוב   ג'ו קסאדה
 חברת הפקה:  Marvel Television
 הפצה:  Disney–ABC Domestic Television, הולו, דיסני+ 
 אתר צילומים:  אטלנטה 
 מוזיקה:  כריסטופר לנרץ 
 אורך פרק:  45 דקות
 שידור
 רשת שידור:  ABC 
 תקופת שידור מקורית:  6 בינואר 2015 – 1 במרץ 2016
 קישורים חיצוניים
 אתר רשמי
 דף התוכנית ב-IMDb
 
הסוכנת קרטר (באנגלית: Marvel's Agent Carter) היא סדרת טלוויזיה לייב אקשן שעלתה לשידור בינואר 2015 ברשת ABC וכללה 8 פרקים בעונת הבכורה שלה. הסדרה מבוססת על דמותה של פגי קרטר ועל הסרט הקצר מאת מארוול, "הסוכנת קרטר", המגולל את קורותיה של פגי קרטר (היילי אטוול), כשנה לאחר אירועי הסרט "קפטן אמריקה", כשפגי עובדת כסוכנת במשרד לעניינים אסטרטגיים (SSR) ואינה מקבלת שוויון זכויות אלא משמשת רק מזכירה. הסדרה מתרחשת ביקום הקולנועי של מארוול, בשנת 1946, ומתמקדת בניסיונותיה של פגי לאזן בין עבודתה הסיזיפית במשרד לעניינים אסטרטגיים לבין ביצוע משימות חשאיות לטיהור שמו של הווארד סטארק שהואשם במכירת נשק לגורמים מפוקפקים.
הסדרה הופקה על ידי חטיבת הטלוויזיה של מארוול כחלק מהיקום הקולנועי של מארוול ושודרה ברשת ABC. את הסדרה יצרו כריסטופר מרקוס וסטיבן מק'פילי, תסריטאי הסרטים "קפטן אמריקה", "קפטן אמריקה: חייל החורף" ו"קפטן אמריקה: מלחמת האזרחים". הסדרה הוזמנה לעונה אחת במאי 2014 ועלתה לשידור בזמן פגרת אמצע העונה השנייה של סוכני S.H.I.E.L.D.. ב-7 במאי 2015 חודשה הסדרה לעונה שנייה וב-12 במאי 2016 הודיעה רשת ABC שהסדרה לא תחודש לעונה שלישית.
הפקה

בספטמבר 2013, חברת מארוול החלה לפתח סדרת טלוויזיה ששואבת השראה מהסרט הקצר "הסוכנת קרטר", בכיכובה של פגי קרטר. השחקנית היילי אטוול, שגילמה את קרטר בשני סרטי קפטן אמריקה ובסרט הקצר, הביעה התעניינות לשוב ולגלם את דמותה. התסריט לפרק הפיילוט נכתב בידי תסריטאי הסרטים של קפטן אמריקה, כריסטופר מרקוס וסטיבן מק'פילי. הסדרה נהגתה כבת 13 פרקים, שתתרחש בשנת 1946 ותתמקד בתיק חקירה אחד של קרטר. ב-8 במאי 2014, רשת ABC הזמינה רשמית את הסדרה לשידור, אך למשך עונה בת 8 פרקים ולא 13 כפי שתוכנן.
הכנה באירועי היקום

בפרק הראשון של העונה השנייה של סוכני S.H.I.E.L.D. מתקיים קרוסאובר בהשתתפות שחקני הסדרה בראשות הסוכנת קרטר וחברי צוות קפטן אמריקה. הקטע מכין בין היתר את הקרקע ליחסים המתוחים בין קרטר לסטארק נוכח רצונו "לשחק" עם חפצים נסתרים.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 8 | 8 | 6 בינואר 2015 | 24 בפברואר 2015 |
|  | 2 | 10 | 10 | 19 בינואר 2016 | 1 במרץ 2016 |
עלילה > עונה 1

לאחר מלחמת העולם השנייה, בשנת 1946, פגי קרטר המשיכה להתגורר בניו יורק ולעבוד במשרד לעניינים אסטרטגיים. הצרה הגדולה היא שחבריה לעבודה, גברים כולם, לא לקחו אותה ברצינות והפכו אותה למזכירה שלהם. בשלב מסוים היא פגשה בשעת לילה את הווארד סטארק שביקש ממנה עזרה לטהר את שמו: מישהו פרץ ושדד את המחסן בו נשמרו גרסאות אבטיפוס של כלי נשק שהוא ייצר ועתה הוא מואשם במכירת כלי נשק לאויביה של ארצות הברית. הווארד ביקש מפגי שתחקור את העניין והשאיר לה כעוזר את משרתו האישי אדווין ג'רוויס.
במהלך החקירה פגי החלה לצוד את כלי הנשק, מצאה היכן רובם מוסתרים והעבירה אותם למשרד לעניינים האסטרטגיים. היא הפסיקה את שיתוף הפעולה עם הווארד כשגילתה שהוא הפעיל עליה מניפולציות כדי שתגנוב עבורו את דמו של קפטן אמריקה. הסתבר שארגון ביון רוסי בשם "הלוויתן" עמד מאחורי שוד כלי הנשק שפיתח סטארק ואף הוא אחראי לגל רציחות של פושעים שהעזו להניח את ידם על כלי הנשק במקום להעבירם לארגון.
בשלב מסוים המשרד לעניינים האסטרטגיים הצליח לעלות על עקבותיו של ארגון הלוויתן ושלח את סוכניו, כולל פגי קרטר, לרוסיה ושם הצטרפו אליהם פלוגת הקומנדו המייללים שלחמו עם קפטן אמריקה במלחמת העולם השנייה. ביחד הם חילצו מבית יתומים נטוש את ד"ר איבצ'נקו שהיה אסיר של ארגון הלוויתן.
בהמשך הסתבר שכל זה היה חלק מהמזימה של איבצ'נקו כדי לפרוץ למשרד לעניינים האסטרטגיים ולגנוב משם כלי נשק. איבצ'נקו (שמתברר כי הוא יוהאן פנהוף, המכונה דוקטור פאוסטוס) הוא בעל יכולת היפנוזה והוא גורם למפקד הארגון רוג'ר דולי לעזור לו במזימה ולאחר מכן ללבוש חליפה שתכנן סטארק שגרמה למותו. לפנהוף הצטרפה סוכנת של לוויתן המכונה דוטי. דוטי היא תוצר של פרויקט החדר האדום של לוויתן, שתכליתו לאסוף ילדות יתומות ולהפוך אותן למתנקשות על בדומה לסיפור הרקע של נטשה רומנוף. דוטי עוקבת אחרי פגי קרטר על ידי התחזות לשכנתה ובשלב מסוים אף מפלילה אותה. בעצם היא גם זו שפיתתה את הווארד סטארק, הידוע בחולשתו לנשים, על מנת שהוא יגלה לה איפה שמורים כלי הנשק המיוחדים שלו. התוכנית שלה ושל פנהוף הייתה לגנוב את כלי הנשק של סטארק ולנקום בסטארק עצמו, אשר אחראי בעקיפין למותו של אחיו של פנהוף, על ידי כך שסטארק המהופנט יפזר גז קטלני שהוא המציא בטעות על העיר ניו יורק. השפעת הגז גורמת לאנשים להפוך לכעין זומבים צמאי דם ולהרוג זה את זה באכזריות.
פגי, ביחד עם הסוכנים ג'ק תומפסון ודניאל סאוסה ובעזרתו של אדווין ג'רוויס, הצליחו לסכל את המזימה וללכוד את פנהוף.
בסצנה האחרונה של הסדרה נראה פנהוף היושב בכלא נפגש עם ארנים זולא מה שמסמן את גיוסו של פנהוף להידרה החדשה שעתידה לצמוח בתוך ארגון S.H.I.E.L.D..
עלילה > עונה 2

בתחילת העונה הסס"ר לוכדים את דוטי אנדרווד אשר מנסה לפרוץ לבנק בעקבות סיכה שהסס"ר לא יודעים בשביל מה היא. בו בזמן מגלים כי דניאל סוזה הוא ראש הסס"ר של לוס אנג'לס ומתרחשת שם חקירה על רוצח סדרתי שמנהגו הוא להפוך את נעלי הנרצחות שהן נשים בלבד אך להפך מבדרך כלל, הנרצחות אשר נזרקות לאגם, נמצאת נרצחת אשר הקפיאה לחלוטין את האגם כולו ביום קיץ שמשי וחם. סוזה שב למשרדו עם קצוות חוט מעטים ומבקש מתומפסון, המפקד של הסס"ר ניו יורק תגבורת ותומפסון בוחר לשלוח את קרטר, אף על פי שהיא באמצע חקירת דוטי אנדרווד.
שחקנים ראשיים

היילי אטוול - פגי קרטר
דומיניק קופר - הווארד סטארק, אביו של טוני סטארק, שעבד על מספר פרויקטים ממשלתיים בתקופת מלחמת העולם השנייה והוא חבר מייסד של סוכנות S.H.I.E.L.D. יחד עם פגי.
שיי ויגהאם - רוג'ר דולי, מפקד המשרד לעניינים אסטרטגיים.
צ'אד מייקל מאריי - הסוכן ג'ק תומפסון
אנוור ג'וקג' - הסוכן דניאל סאוסה
ג'יימס דארסי - אדווין ג'רוויס, משרתו של הווארד סטארק ובן בריתה של קרטר. ישמש בסופו של דבר כמדריכו של טוני סטארק ומי שיספק את ההשראה למערכת הבינה המלאכותית שלו.
לינדסי פונסקה - אנג'י מרטינלי, שחקנית צעירה ושאפתנית שמתיידדת עם קרטר.
השחקן קוסטה רונין מופיע בתפקיד אנטון ואנקו, יוצר שותף של כור הקשת יחד עם סטארק (כפי שנרמז בסרט "איירון מן 2"). ברידג'ט רגן מופיעה בדמותה של דוטי, המציגה את עצמה כנערה מעיירה קטנה באיווה שעוברת לגור ליד קרטר ומתגלה כחלק מפרויקט החדר האדום. כמו כן בתפקידי אורח מופיעים ניל מקדונו בתפקיד טימותי "דאם דאם" דוגאן וטובי ג'ונס בתור ארנים זולא.
המרחב (סדרת טלוויזיה)

| --- | --- |

לוגו הסדרה
 מבוסס על:  המרחב 
 סוגה:  דרמה, אופרת חלל, מדע בדיוני
 יוצרים:  מבוסס על The Expanse מאת ג'יימס ס. א. קורי (אנ')
 כותבים:  דניאל אברהם, הוק אוסטבי, Ty Franck, מארק פרגוס, Naren Shankar 
 בימוי:  רוברט ליברמן, טרי מקדונו, ברק אייזנר 
 שחקנים:  תומאס ג'יין סטיבן סטרייט קאס אנבר דומיניק טיפר פאולו קוסטנזו שוהרה אע'דאשלו
 פרסים:  פרס הוגו לעיבוד הדרמטי הטוב ביותר (קצר) 
 ארץ מקור:  ארצות הברית ארצות הברית
 שפות:  אנגלית
 מקום התרחשות:  כדור הארץ, גנימד, איו, הירח, יקום מקביל, מערכת השמש, ארוס, קרס, מאדים, חגורת האסטרואידים 
 תקופת התרחשות:  המאה ה-23 
 מספר עונות:  6
 מספר פרקים:  62
 הפקה
 מפיק:  דניאל אברהם, Ty Franck 
 מפיקים בפועל:  ג'ייסון פ. בראון, אנדרו קוסובה, הוק אוסטבי, Naren Shankar, ברודריק ג'ונסון, שון דניאל, מארק פרגוס, Sharon Hall 
 חברת הפקה:  אלקון אנטרטיימנט 
 הפצה:  NBCUniversal הפקות, נטפליקס 
 אתר צילומים:  טורונטו 
 צלמים:  Jeremy Benning 
 מוזיקה:  קלינטון שורטר 
 אורך פרק:  42-44 דקות
 שידור
 רשת שידור:  SyFy‏ (2015–2018) Amazon Prime Video (החל מ-2019)
 תקופת שידור מקורית:  14 בדצמבר 2015 – 13 בינואר 2022
 קישורים חיצוניים
 האתר הרשמי - אמזון פריים
 דף התוכנית ב-IMDb
 
המרחב (באנגלית: The Expanse) היא סדרת טלוויזיה אמריקנית מסוגת המדע הבדיוני, המבוססת על סדרת ספרים בעלת אותו שם. הסדרה מופקת וממומנת על ידי חברת אלקון אנטרטיימנט (אנ'). שלוש העונות הראשונות שודרו ברשת הטלוויזיה SyFy, שביטלה את הסדרה לאחר עונתה השלישית. בעקבות ביטול זה, רכשה "פריים וידאו" זכויות שידור לסדרה והודיעה כי תשדר את עונתה הרביעית, שעלתה ב-13 בדצמבר 2019. ב-27 ביולי 2019 עוד לפני עליית העונה הרביעית, חודשה הסדרה מראש לעונה חמישית שעלתה ב-15 בדצמבר 2020. לפני עליית העונה החמישית, בנובמבר 2020, חודשה הסדרה לעונה שישית ואחרונה, שעלתה לאוויר בדצמבר  2021.
הסדרה זכתה להצלחה בקרב המבקרים, שציינו לחיוב את האפקטים הוויזואלים, את פיתוח הדמויות ואת הנראטיב הפוליטי של הסדרה. בשנת 2017 הסדרה זכתה בפרס הוגו לפרזנטציה הדרמטית הטובה ביותר, בנוסף למועמדות לארבעה פרסי סאטורן לסדרת המדע הבדיוני הטלווזיונית הטובה ביותר.
עלילה

הסדרה מתרחשת בעתיד בו האנושות התיישבה ברחבי מערכת השמש, ומתחלקת לשלושה גושים - כדור הארץ (האו"ם), מאדים ותושבי חגורת האסטרואידים.
בעתיד הרחוק, קיימת התיישבות אנושית בכל רחבי מערכת השמש. בין שלושת הגושים קיימת איבה וכמעט עוינות, הנובעת מרקע מורכב של יחסי פוליטיקה ומסחר. כדור הארץ נמצא תחת ממשל מרכזי אחד של ארגון האומות המאוחדות, בעוד מאדים נחשב מעצמה בדלנית וכוח עולה, ובינם נמצאים תושבי חגורת האסטרואידים העניה והנחשלת שמאוכלסת ברובה בפועלי תעשייה כבדה. על רקע זה מתרחשת הסדרה, במספר קווי עלילה מקבילים: ג'ו מילר (תומאס ג'יין), בלש חגוראי מקרס, נשלח עם שותף חדש לאתר את ג'ולי מאו (פלורנס פייבר) בתו הנעדרת של הטייקון ג'ולס פייר מאו. במקביל ספינת החלל קאנטרבורי תחת פיקודו של ג'ים הולדן (סטיבן סטרייט) נקלעת לאירוע טרגי, בו צוות חילוץ מהספינה יוצא לבדוק קריאת מצוקה מהחללית סקופולי שמתגלת נטושה ובמהלך בדיקתה הקאנטרבורי מושמדת על ידי ספינת חלל חמקנית של אויב לא מזוהה. על כדור הארץ, כריסג'ן אבסרלה (שוהרה אע'דאשלו) סגנית תת-השר למינהל בפועל של האומות המאוחדות עושה כל מאמץ אפשרי כדי למנוע מהמלחמה הקרה עם מאדים להפוך לאמיתית. תוך זמן קצר, שלושתם מוצאים את עצמם מעורבים בקונספירציה בממדים עצומים שמאיימת על מערכת השמש ועתיד המין האנושי.
דמויות > דמויות ראשיות

ג'וזפוס "ג'ו" אלויסוס מילר (תומאס ג'יין) - בלש חגוראי מקרס. (ראשי עונות 1–2; אורח עונה 3)
ג'יימס "ג'ים" הולדן (סטיבן סטרייט) - הפרוטגוניסט של הסדרה והדמות הראשית בה. בן כדור הארץ, המפקד של ספינת החלל רוסיננטה.
אלכס קמאל (קאס אנבר) - טייס בן מאדים. מתפקד כטייסה של הרוסיננטה. (עונות 1-5)
נעמי נגאטה (דומיניק טיפר) - מהנדסת חגוראית, מתפקדת כמהנדסת של הרוסיננטה.
איימוס ברטון (ווס צ'טהם) - מכונאי בן כדור הארץ. מתפקד כמכונאי של הרוסיננטה.
כריסג'ן אבסרלה (שוהרה אע'דאשלו) - פוליטיקאית בת כדור הארץ. סגנית תת-השר למינהל בפועל של האומות המאוחדות.
ג'ולייט "ג'ולי" אנדרומדה מאו (פלורנס פייבר) - בתו הנעדרת של הטייקון ג'ולס פייר מאו. (ראשי עונות 1–2; אורחת עונה 3)
סדביר ארינרייט (שון דויל) - פוליטיקאי בן כדור הארץ, תת-השר למינהל בפועל של האומות המאוחדות. (עונות 1–3)
רוברטה "בובי" דרייפר (פרנקי אדמס) - נחתת מאדימאית בתפקיד סמלת מחלקה. (החל מעונה 2)
דמויות > דמויות משניות

שד גראבי (פאולו קוסטנזו) - הטכנאי הרפואי של קנטרברי. (עונה 1)
פרדריק "פרד" לוציוס ג'ונסון (צ'אד קולמן) - קולונל בשירות האו"ם לשעבר שהפך למנהיג החגוראים.
ארג'ון אבסרלה (בריאן ג'ורג') - בעלה של כריסג'ן. (עונות 1–2)
קמינה דראמר (קארה ג'י) - סגניתו של ג'ונסון. (החל מעונה 2)
ד"ר אנושקה "אנה" וולוובדוב (אליזבת מיטשל) - כומרה מתודיסטית מהירח אירופה. (עונה 3)
אדולפוס מרטי (ברן גורמן) - ראש האבטחה של "אמנת אנרגיה מלכותית" (RCE) על סיפון אדוארד ישראל. (עונה 4)
מיכאל איטורבי (טד ויטול) - מדען או"מ (עונה 2)
הפקה > פיתוח

הסדרה מבוססת על סדרת ספרים בעלת אותו שם, שנכתבה תחת שם העט ג'יימס ס. א. קוריי, על ידי הסופרים דניאל אברהם (אנ') וטי פרנק, שפועלים ככותבים ומפיקים לסדרה. הספר הראשון בסדרה,  Leviathan Wakes, שיצא ב-2011, הועמד לפרס הוגו ופרס לוקוס. ב-11 באפריל 2014 הודיעה רשת Syfy כי היא מתכוונת לשדר עשרה פרקים באורך שעה בעונה הראשונה.
ב-29 באוקטובר 2014 החל שלב הצילומים לסדרה בטורונטו, קנדה. פרק הפיילוט הוקרן בכנס קומיק קון בסן דייגו ביולי 2015. ב-14 בדצמבר החלו שידורי העונה הראשונה של הסדרה. בסוף אותו חודש הודיעה רשת SyFy כי רכשה עונה נוספת של הסדרה, שתשודר בתחילת 2017. שידורי העונה השנייה החלו ב-1 בפברואר 2017. ב-16 במרץ 2017 חידשה רשת SyFy את הסדרה לעונה שלישית. צילומי העונה השלישית החלו ב-12 ביולי.
הפקה > ביטול הסדרה וחידושה

ב-11 במאי 2018 הכריזה רשת SyFy כי לא תחדש את הסדרה לעונה רביעית, והודיעה על ביטולה. בעקבות ההודעה הודיעה אלקון אנטרטיימנט כי תחפש רשת אחרת שתשדר את העונות הבאות של הסדרה. לאחר מחאה נרחבת מקרב המעריצים, ב-26 במאי הודיע מנכ"ל חברת אמזון, ג'ף בזוס, כי החברה תשדר את העונות הבאות של הסדרה. העונה הרביעית עלתה לשידור ב-13 בדצמבר 2019 באמזון פריים וידאו.
הערות שוליים

1 2  נלי אנדריבה, ‘The Expanse’ To End On Syfy With Season 3, Will Be Shopped Elsewhere By Alcon, באתר Deadline, ‏10 במאי 2018 (באנגלית).
1 2  נלי אנדריבה, ‘The Expanse’ Picked Up By Amazon For Season 4 After Syfy Cancellation, באתר Deadline, ‏25 במאי 2018 (באנגלית).
↑  רשימת זוכי פרס הוגו לשנת 2017, באתר פרס הוגו (באנגלית).
↑  Syfy Gives Straight-to-Series Greenlight to ‘The Expanse’, באתר TV by the Numbers, ‏11 באפריל 2014 (באנגלית) (ארכיון).
↑  ריק פורטר, Monday cable ratings: ‘The Expanse’ premiere not that expansive, ‘Monday Night Football’ leads, באתר TV by the Numbers, ‏15 בדצמבר 2015 (באנגלית) (ארכיון).
↑  ריק פורטר, ‘The Expanse’ renewed for Season 2 on Syfy, באתר TV by the Numbers, ‏31 בדצמבר 2015 (באנגלית) (ארכיון).
↑  ולדה גלמן, The Expanse Renewed for Season 3, באתר TV line, ‏16 במרץ 2017 (באנגלית).
סנס8

| --- | --- |

 סוגה:  מדע בדיוני   דרמה
 יוצרים:  האחיות וצ'אוסקי, ג'יי מייקל סטרזינסקי 
 כותבים:  האחיות וצ'אוסקי, דייוויד מיטשל, אלכסנדר המון 
 בימוי:  טום טיקוור, לילי וצ'אוסקי, לנה וצ'אוסקי, ג'יימס מקטיג, Dan Glass 
 שחקנים:  בראיין ג'יי סמית'  מקס ריימלט  מיגל אנחל סילבסטרה  ג'יימי קלייטון  דונה ביי  טינה דסאי  אמל אמין  טאפנס מידלטון  טובי אונוומרה
 ארץ מקור:  ארצות הברית 
 שפות:  אנגלית 
 מקום התרחשות:  סן פרנסיסקו, מומבאי, ברלין, מקסיקו סיטי, סיאול, לוס אנג'לס, ניירובי, לונדון, שיקגו 
 מספר עונות:  2 
 מספר פרקים:  24 
 הפקה
 מפיק:  מרקוס לוגס  דין ג'ונס  אלכס בודן
 מפיקים בפועל:  האחיות וצ'אוסקי  ג'יי מייקל סטרזינסקי  גראנט היל  דיפאק נאייר  לאון קלארנס  מארק רוזן  סינדי הולנד פטר פרידלנדר  טרה דנקן
 חברת הפקה:  Anarchos Productions  Javelin Productions  Studio JMS  Georgeville Television  Unpronounceable Productions
 הפצה:  נטפליקס 
 עורכים:  ג'ו הובאק  ג'וסף ג'ט סאלי
 אתר צילומים:  Villers Abbey 
 צלמים:  ג'ון טול  פרנק גרייב  כריסטיאן אלמסברגר  דני רולמן
 טכניקת צילום:  מצלמה יחידה 
 מוזיקה:  טום טיקוור 
 אורך פרק:  45-66 דקות
 שידור
 רשת שידור:  נטפליקס 
 תקופת שידור מקורית:  5 ביוני 2015 – 8 ביוני 2018
 קישורים חיצוניים
 דף התוכנית ב-IMDb
 
סנס8 (באנגלית: Sense8, מהמילה: "Sensate") היא סדרת דרמה-מדע בדיוני שנוצרה, נכתבה, בוימה והופקה על ידי האחיות וצ'אוסקי וג'יי מייקל סטרזינסקי. העונה הראשונה זמינה בנטפליקס החל מ-5 ביוני 2015 וכוללת תריסר פרקים, והעונה השנייה עלתה לאוויר ב-5 במאי 2017 וכוללת 11 פרקים (בנוסף לפרק מיוחד לכבוד חג המולד).
העלילה עוקבת אחר שמונה אנשים ממדינות שונות ברחבי העולם, אשר יום אחד נוצר ביניהם חיבור רגשי וטלפתי. הסדרה כוללת קאסט מגוון ביותר של שחקנים ממדינות שונות בעולם, כאשר הצילומים עצמם אינם מתקיימים באולפן, אלא במדינות האמיתיות בהן מתרחשת כל סצנה בעלילה. הסדרה עוסקת בתחומים שיוצריה הרגישו שסדרות מדע בדיוני רבות מתעלמות מהם, כגון פוליטיקה, זהות, מיניות, מגדר ודת.
ב-1 ביוני 2017 הודיעה נטפליקס על ביטול הסדרה, למרות המשא ומתן הראשוני לקראת עונה שלישית עליו דווח. מעריצים רבים ברחבי העולם מחו על ההחלטה וכתבו עצומות, שלחו מכתבי בקשה לנטפליקס לחידוש הסדרה והתקשרו למוקד השירות על מנת לדרוש את חידושה. ב-29 ביוני 2017, המאבק נשא פרי, ונטפליקס הכריזה כי יצולם פרק סיום מיוחד לסדרה באורך שעתיים, אשר עלה ב-8 ביוני 2018.
עלילה

סנס8 עוקבת אחר ארבעה גברים וארבע נשים מכל קצוות תבל: וויל משיקגו, ולפגנג מברלין, ליטו ממקסיקו סיטי, נומי מסן פרנסיסקו, סאן מסיאול, קאלה ממומבאי, קפיוס מניירובי וריילי מרייקיאוויק. כל השמונה חוזים בו זמנית בהתאבדותה של אישה בשם אנג'ליקה, אשר הביאה אותם לעולם כסנסייטים: בני אדם המסוגלים להתחבר לסנסייטים אחרים באשכול שלהם (ואף לסנסייטים חיצוניים לאחר יצירת קשר עין) באופן מנטלי ורגשי, במעין קשר טלפתי המאפשר להם לתקשר, לחוש מה שהאחרים חשים ולהשתמש בידע ובכישורים של האחרים. בעת שהשמונה מנסים להכיר זה את זה, להבין וללמוד על החיבור החדש שנוצר ועל משמעויותיו החדשות במציאות של כל אחד מהם, הם מגלים כי הם ניצודים על ידי תאגיד BPO, השם לעצמו למטרה למגר סנסייטים ברחבי העולם ובראשו עומד "וויספרס", סנסייט בעצמו.
דמויות > ראשיות

סנסייטים מתחלקים לאשכולות (Clusters), שהן קבוצות של 8 סנסייטים החווים חיבור זה לזה. הדמויות הראשיות מהוות את האשכול שנולד בתחילת הסדרה:
וויל גורסקי (מגולם על ידי בראיין ג'יי. סמית') - שוטר במשטרת שיקגו, שבעברו תעלומת רצח לא פתורה מילדותו.
ולפגנג בוגדנוב (מגולם על ידי מקס רימלט) - מנעולן ופורץ גרמני ממוצא רוסי, המעורב בפשע מאורגן בברלין.
ליטו רודריגז (מגולם על ידי מיגל אנחל סילבסטרה) - שחקן והומו בארון, נולד בבילבאו ומתגורר במקסיקו סיטי.
נומי מארקס (מגולמת על ידי ג'יימי קלייטון) - אישה טרנסג'נדרית והאקטיביסטית לשעבר המתגוררת בסן פרנסיסקו.
סאן באק (מגולמת על ידי דונה ביי) - אשת עסקים מסיאול העובדת בחברה המצליחה של אביה. אשפית אמנויות לחימה.
קאלה דנדקאר (מגולמת על ידי טינה דסאי) - רוקחת ממומבאי והינדו אדוקה, הנמצאת במערכת יחסים עם גבר שאינה אוהבת.
קפיוס "ואן דאם" אוניאנגו (מגולם על ידי אמל אמין בעונה 1, על ידי טובי אונוומרה בעונה 2) - נהג מיניבוס מניירובי המעורב בעל כורחו בפשיעה ברחובות.
ריילי "בלו" מגנוסדוטיר (טאפנס מידלטון) - די ג'יי איסלנדית שנמלטה לבריטניה עקב אמונה תפלה מבשרת רעות.
דמויות > משניות

מילטון ביילי "וויספרס" בראנט (טרנס מאן) - הנבל הראשי, סנסייט הפועל בחסות תאגיד המנסה לחסל סנסייטים אחרים.
אמאניטה קפלן (מגולמת על ידי פרימה אג'ימן) - בת זוגה של נומי.
הרננדו פואנטס (מגולם על ידי אלפונסו הררה) - בן זוגו של ליטו.
דניאלה ולאסקס (מגולמת על ידי ארנדירה איברה) - שחקנית שעובדת עם ליטו, המסייעת לו להסתיר את זהותו המינית ומתגוררת עמו ועם הרנדדו.
רג׳אן ראזל (מגולם על ידי פוראב קולי) - ארוסה של קאלה, שאינה מחזירה לו אהבה.
פליקס (מגולם על ידי מקס מאוף) - חבר ילדות של ולפגנג הקרוב אליו כמו אח.
ג׳ונג-קי באק (מגולם על ידי קי-צ׳אן לי) - אחיה הצעיר והמושחת של סאן.
מייקל גורסקי (מגולם על ידי ג׳ו פנטוליאנו) - אביו של וויל, שוטר בדימוס אשר הידרדר לטיפה המרה לאחר שהקריירה שלו עלתה על שרטון.
דיאגו (מגולם על ידי נס באוטיסטה) - שותפו של וויל וחברו הטוב ביותר.
ג׳לה (מגולם על ידי פול אוגולה) - חברו הטוב ושותפו העסקי של קפיוס.
באג (מגולם על ידי מייקל סומרס) - האקר מעברה של נומי לפני ששינתה את מינה המכיר לה טובה.
אנג'ליקה טיורינג (דריל האנה) - סנסייטית מהאשכול של ג'ונאס. אם האשכול שבמוקד הסדרה.
ג'ונאס מאליקי (נאבין אנדרוס) - סנסייט מאשכול אחר המנסה לעזור לסנסייטים החדשים.
לילה פאקיני (עונה 2, מגולמת על ידי ולריה בילאלו) - סנסייטית מאשכול אחר המעורבת בפשע מאורגן ומנסה לפתות את ולפגנג על מנת שיחבור אליה.
זקיה (עונה 2, מגולמת על ידי מאמבי מאינה) - עיתונאית ביסקסואלית ומושא אהבתו של קפיוס.
הערות שוליים

↑  Watch the Trailer for the Wachowskis' New Netflix Series 'Sense8', videoedge,‏ 7 במאי 2015
↑  Everything You Need To Know About Netflix’s New Show “Sense8”, אמילי אורלי, buzzfeed,‏ 7 במאי 2015
יאנגר

| --- | --- |

כרזת הסדרה
 מבוסס על:  רומן של פמלה רדמונד סטרן בעל אותו שם
 סוגה:  דרמה-קומית רומנטית
 יוצרים:  דארן סטאר 
 שחקנים:  סאטון פוסטר הילרי דאף דבי מזר מרים שור ניקו טורטורלה מולי ברנרד פיטר הרמן
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  ניו יורק 
 מספר עונות:  7
 מספר פרקים:  84
 הפקה
 מפיק:  דארן סטאר 
 מפיקים בפועל:  דארן סטאר לארי וו. ג'ונס קיית' קוקס טוני הרננדז
 חברת הפקה:  Darren Star Productions Jax Media TV Land Original Productions
 הפצה:  ויאקום, הולו 
 טכניקת צילום:  מצלמה יחידה 
 אורך פרק:  20-22 דקות
 שידור
 רשת שידור:  TV Land (עונות 1-6)  פרמאונט+ (עונה 7)
 רשת שידור בישראל:  Hot - ערוץ Hot 3 yes
 תקופת שידור מקורית:  31 במרץ 2015 – 10 ביוני 2021
 קישורים חיצוניים
 http://www.tvland.com/shows/younger
 דף התוכנית ב-IMDb
 
יאנגר (באנגלית: Younger, בתרגום מילולי: צעירה יותר) היא סדרת טלוויזיה אמריקאית מסוגת דרמה-קומית רומנטית, המבוססת על רומן מאת פמלה רדמונד סטרן בעל אותו שם. הסדרה נוצרה והופקה על ידי דארן סטאר.
בסדרה מככבת סאטון פוסטר בתפקיד הראשית לצד הילרי דאף, דבי מזר, מרים שור, ניקו טורטורלה, מולי ברנרד ופיטר הרמן. הסדרה עלתה ב-31 במרץ 2015 לשידור ברשת TV Land האמריקאית, וקיבלה בדרך כלל ביקורות חיוביות ממבקרים. באפריל 2015 היא חודשה לעונה שנייה בת 12 פרקים, ולפני הבכורה של העונה השנייה שעלתה ב-13 בינואר 2016, היא חודשה לעונה שלישית, שעלתה לשידור ב-28 בספטמבר 2016. ב-14 ביוני 2016, הסדרה חודשה לעונה רביעית, שעלתה לשידור ב-28 ביוני 2017. ב-20 באפריל 2017, עוד טרם עלתה עונתה הרביעית היא חודשה לעונה חמישית, שעלתה לאוויר ב-5 ביוני 2018, ויום לפני כן ב-4 ביוני 2018 היא כבר חודשה לעונה שישית שתעלה לשידור ב-12 ביוני 2019. העונה השביעית והאחרונה שודרה בארצות הברית בשנת 2020 והסתייימה ב-10 ביוני 2021 - אך רק בשירות הסטרימינג של פרמאונט+ האמריקאי.
בישראל, הסדרה ניתנת לצפייה ב-yes וב-HOT.
עלילה

לייזה מילר (סאטון פוסטר) היא אישה בשנות הארבעים לחייה שהתגרשה זה עתה. בעלה לשעבר התמכר להימורים ואיבד את ביתם וכל חסכונותיהם. לפיכך היא נאלצת לחפש עבודה לאחר שנים רבות בהם הייתה עקרת בית. בצעירותה היא עסקה בתחום ההוצאה לאור, וכעת היא מנסה למצוא עבודה בתחום זה. אולם, כדי שתוכל לעבוד בתחום, עליה לעבוד קודם כל במשרות זוטרות. מסתבר שאנשים אינם ששים לשכור אישה בת ארבעים בשביל משרות כאלה, בייחוד לאור העובדה שבמשך שנים היא לא עבדה בשום עבודה ואין לה ניסיון. במהלך ניסיונותיה לחפש עבודה היא פוגשת במקרה את ג'וש (ניקו טורטורלה), אמן קעקועים בן 26, שטועה לחשוב שהיא בגילו. מגי (דבי מזר), חברתה הטובה, מציעה ללייזה להעמיד פנים שהיא בת 26, כדי שתוכל להתקבל לעבודה. היא מתקבלת לעבודה בחברת הוצאה לאור בשם "אימפיריקל" בתור עוזרתה של מנהלת השיווק, דיאנה טראוט (מרים שור). במהלך עבודתה היא מתיידדת עם קלסי פיטרס (הילרי דאף), עורכת ספרים צעירה ושאפתנית.
צוות השחקנים והדמויות > דמויות ראשיות

סאטון פוסטר – לייזה מילר. ביישנית, בת 40, אם לבת אחת וגרושה. מעמידה פנים שהיא בת 26 כדי שתוכל למצוא עבודה.
דבי מזר – מגי. חברתה הלסבית של לייזה, ושותפתה לדירה. עוסקת באמנות.
מרים שור – דיאנה טראוט. מנהלת השיווק באימפיריקל, טיפוס לחוץ ואובססיבי. במהלך הסדרה היא מנסה לחזר אחרי צ'ארלס.
ניקו טורטורלה – ג'וש. בן זוגה של לייזה. אמן קעקועים.
הילרי דאף – קלסי פיטרס. חברתה הטובה של לייזה, אותה היא פוגשת בעבודה באימפיריקל.
פיטר הרמן – צ'ארלס ברוקס. מנכ"ל אימפיריקל, שירש את משרתו מאביו.
מולי ברנרד – לורן הלר. חברתה הטובה של קלסי. עוסקת ביח"צנות.
צ'ארלס מייקל דייוויס – זיין אנדרס, עורך בהוצאת ספרים, המתחרה עם קלסי לגלות מי הכי טוב. עד מהרה הם מתחילים לצאת. לאחר מכן, מתחיל לעבוד באימפיריקל לצד קלסי. (עונות 4–6)
צוות השחקנים והדמויות > דמויות משניות

דן אמבויר – תאד וצ'אד וובר, אחים תאומים עם התנהגות מנוכרת. תאד היה החבר של קלסי, עד מותו. לאחר מכן הופיע צ'אד והחל לרדוף אחרי קלסי.
טסה אלברטסון – קייטלין מילר, הבת המצחיקה והאהובה של לייזה.
ג'ניפר וסטפלדט – פולינה טרנר ברוקס, אשתו לשעבר של צ'ארלס ואם שתי בנותיו. סופרת
תורביורן חאר – אנטון ביורנברג, סופר שוודי שהוציא את ספרו בחברת אימפיריקל. הוא וקלסי ניהלו רומן בזמן שקלסי עבדה על הספר שלו.
פול פיצג'רלד – דייוויד מילר, בעלה לשעבר של לייזה, ואביה של קייטלין.
ג'ון גברוס – גייב, אחת מחבריו החנונים של ג'וש.
קטי נג'ימי – דניס הלר, אימה של לורן.
מייקל לורנזו אוריה – רדמונד, סופר רהוט ואייקון של מדיה חברתית.
נוח רובינס – ברוס רייג'ר, מיליארדר בן 20 ומשהו המעוניין להשקיע באמפיריקל.
בן רפפורט – מקס הורוביץ, בן זוגה לשעבר של לורן.
ג'יי ווילקיסון – קולין, סופר שמלהיב ומסקרן את קלסי.
מאת'ר ציקל – ד"ר ריצ'רד קלדוואל. רופא, שמתחיל מערכת יחסים עם דיאנה.
קמרין מנהיים – ד"ר ג'יין וורי, מטפלת מפורסמת שמתעדת את חייה, אשר מהווה השראה לספר בשם "העשור המכריע".
מרדית' האגנר – מונטנה גולדברג / איימי, עובדת כבריסטה וחברתה של מגי. מתחילה לעבוד כעוזרת אישית של מגי ופותחת ברומן עם ג'וש, עד שהוא מגלה שהיא מעתיקה את העבודות של מגי.
ג'נין גרופלו – קאס דקנסי, הקידנית של בית הספר לאמנות שמעסיק את מגי. (עונה 7)
סקירת הסדרה

| עונה | פרקים | תאריך שידור בכורה | תאריך שידור סיום |
| --- | --- | --- | --- |
| 1 | 12 | 31 במרץ 2015 | 9 ביוני 2015 |
| 2 | 12 | 13 בינואר 2016 | 23 במרץ 2016 |
| 3 | 12 | 28 בספטמבר 2016 | 14 בדצמבר 2016 |
| 4 | 12 | 28 ביוני 2017 | 13 בספטמבר 2017 |
| 5 | 12 | 5 ביוני 2018 | 28 באוגוסט 2018 |
| 6 | 12 | 12 ביוני 2019 | 4 בספטמבר 2019 |
| 7 | 12 | 12 באפריל 2021 | 10 ביוני 2021 |
הפקה

הסדרה מבוססת על רומן מאת פמלה רדמונד סטרן בעל אותו שם. באוקטובר 2013, TV Land הזמינה פיילוט מהיוצר והמפיק בפועל דארן סטאר. מעצבת התלבושות פטרישיה פילד, שעבדה עם סטאר על סקס והעיר הגדולה, היא יועצת התלבושות של התוכנית.
ביקורת

הסדרה קיבלה שבחים מהמבקרים. אתר Rotten Tomatoes נתן לעונה הראשונה דירוג של 97%, בהתבסס על ביקורות של 34 מבקרים וציון ממוצע של 7.6 מתוך מדרג של 10. מבקר האתר כתב, "כתיבתו השנונה של דארן סטאר והכריזמה של סאטון פוסטר שמים את הסדרה דרגה אחת מעל לסיטקומים הקודמים של TV Land".‏ Metacritic נתנו לעונה הראשונה ציון של 75% בהתבסס על ביקורות של 20 מבקרים, תוך ציון שהסדרה קיבלה ביקורות טובות באופן כללי. Metacritic נתן לעונה השנייה ציון של 75% בהתבסס על ארבע ביקורות.